stanford-oval/wikipedia huggingface dataset:
Taiyo-tavaratalon tulipalo
Tapahtumat

Palo syttyi noin kello 13.15 toisen kerroksen porrastasanteella, jota käytettiin myytävän tavaran säilyttämiseen. Portaikossa ollut suuri tavaramäärä sai palon leviämään nopeasti. Sen huomasivat samoihin aikoihin kaksi rakennuksen ulkoseinää maalannutta rakennustyöntekijää, jotka näkivät porraskäytävän kolmannen kerroksen ikkunasta tulevan savua ja liekkejä, ja kolme kolmannen kerroksen myyjää, jotka näkivät portaikosta tulevan savua. Myyjät soittivat rakennuksen puhelinkeskukseen ja pyysivät keskusta tekemään hätäpuhelun. Keskuksen esimies kertoi myöhemmin soittaneensa hätäpuhelun, mutta palokunta ei puhelua saanut. Ensimmäisen hätäilmoituksen teki kadun toisella puolella olleen parturiliikkeen omistaja, joka kuuli huutoja ja näki tavaratalosta tulevan savua.
Yksi rakennustyöntekijöistä ja ensimmäisen kerroksen verotiskin työntekijä yrittivät sammuttaa paloa sankoruiskulla, mutta veden paine ei ollut riittävä. He eivät osanneet käyttää jauhesammutinta. Kun alkusammutusta varten saatiin järjestettyä ihmisketju ja vesiämpäreitä, palo oli jo kasvanut niin suureksi, ettei sammuttaminen enää onnistunut. Samaan aikaan kolmannen kerroksen esimies yritti estää palon leviämisen siirtämällä portaikon lähellä ollutta futon-pinoa kauemmas liekeistä, mutta portaikosta säteilevä lämpö sytytti futonit yrityksestä huolimatta.
Alkusammutuksen epäonnistuttua palo ja savu alkoivat levitä portaikkoja pitkin. Portaikkoja suojanneista 23 palo-ovesta vain seitsemän sulkeutui oikein, ja palo pääsikin täten leviämään portaikkojen kautta kaikkiin kerroksiin kolmannesta ylöspäin. Suurin osa tavaratalossa olleista sai tiedon palosta vasta havaittuaan savua tai kuultuaan paloa pakenevien aiheuttamaa hälinää. Tavaratalossa oli kuulutusjärjestelmä, mutta sitä ei käytetty palosta tiedottamiseen tai asiakkaiden ohjeistamiseen ilmeisesti siksi, että järjestelmän käyttöön olisi tarvittu lupa esimieheltä, jota ei saatu tavoitettua.
Suurin osa rakennuksessa olleista pelastautui portaikkoja pitkin joko katutasolle tai kahdeksannen kerroksen kattoterassille. Moni rakennuksessa ollut pelastatui laajennusosan rakennustyömaalle joko itsenäisesti tai rakennustyöläisten avustamana ja poistui sen kautta. Lisäksi palokunta pelasti kattoterassilta 67 ihmistä. Palo saatiin sammutettua illalla kello 21.19.
Seuraukset

Palossa kuoli 103 ihmistä ja 121 loukkaantui. Lähes kaikkien uhrien kuolinsyy oli joko häkämyrkytys tai tukehtuminen. Kuolleista 48 oli asiakkaita, 52 työntekijöitä ja kolme rakennustyöläisiä. Heistä yksi kuoli kolmannessa, viidennessä ja kahdeksannessa kerroksessa kussakin. Loput sata jakautuivat neljännen, kuudennen ja seitsemännen kerroksen kesken. Suurin osa neljännessä kerroksessa kuolleista 40 ihmisestä ja kuudennessa kerroksessa kuolleista 31 ihmisestä menetti toimintakykynsä lämmön ja savun vuoksi eikä päässyt pakenemaan. Seitsemännessä kerroksessa, jossa kuoli 29 ihmistä, suurin osa uhreista jäi sen sijaan loukkuun etsiessään poistumistietä.
Palo tuhosi rakennuksen kokonaispinta-alasta yli 12 500 neliömetriä eli kaksi kolmasosaa.
Syyt

Palon syttymissyytä ei saatu selvitettyä varmuudella, joskin tuhopolttoa pidettiin mahdollisena. Suuren uhriluvun perimmäiseksi ja pääasialliseksi syyksi todettiin tavaratalon johdon välinpitämättömyys paloturvallisuusasioissa. Johto salli portaikkojen käyttämisen myytävän tavaran säilyttämiseen ja esilläpitoon sekä tavaroiden kasaamisen palo-ovien eteen ja lähelle. Lisäksi todettiin laajennusosan rakennustöiden vaikeuttaneen osaltaan tilannetta, sillä osa paloturvallisuusvälineistöstä ja rakennuksen turvallisimpana pidetty ulkoinen hätäpoistumisportaikko olivat remontin takia poissa käytöstä. Taiyo-tavaratalon palo osoitti myös, kuinka korkeissa rakennuksissa on tärkeää saada tehokkaasti levitettyä tietoa tulipalosta, jotta ylemmissä kerroksissa olevat eivät jää loukkuun.
Taiyo-tavaratalon palo johti osaltaan uusien paloturvallisuussäädöksien voimaantuloon, jotka vaativat muun muassa sprinklerijärjestelmien asentamista sekä vanhojen rakennusten paloturvallisuuden parantamista.
Teijo Tikkanen

Teijo Tikkanen on suomalainen rock-muusikko, lauluntekijä ja tuottaja. Hän on vaikuttanut kosketinsoittajana muun muassa yhtyeissä Elastic Family, Tracey, Jonna Tervomaan yhtye, Jo Hope Band. Hän on toiminut kosketinsoittajana muun muassa seuraavien yhtyeiden ja artistien levyillä: Hanoi Rocks, Michael Monroe, Havana Black, Veeti Kallio, Jonna Tervomaa, Pelle Miljoona, Problems?, Niko Ahvonen, ja Riho Sibul.  Biisinkirjoittajana, tuottajana, multi-instrumentalistina (kitara, rummut, basso, kosketinsoittimet, perkussiot) ja laulajana yhtyeissä Corey & Maple, Wolf Larsen, Kataya, Alpha Indigo [lähde? ] sekä Liquid Wolf.tarvitaan parempi lähde.
Tikkanen työskenteli Seawolf-studiossa Helsingin Suomenlinnassa vuosina 1996–2002. Vuonna 2004 hän päätti palata juurilleen ja työskennellyt siitä lähtien omassa studiossaan Nurmeksessa. Tikkanen on tehnyt musiikkia myös TV-ohjelmiin ja lyhytelokuviin sekä toiminut spiikkaajana vuodesta 2006. [lähde? ]
Diskografia

(1) = tuottajana,äänittäjänä (2) = sävellys,sovitus,remiksaus (3) = soittajana, ohjelmoijana
Corey & Maple : Dialogue (1,2,3) 2004 Wolfram Records

Corey & Maple : Home In The Universe (1,2,3)2007 Presence Records

Wolf Larsen : Viapori (1,2,3) 1998 Silence/Wolfgang Records

Wolf Larsen : Totarti (1,2,3) 2000 Silence/Wolfgang Records

Veeti : Veeti (1,2,3) 2002 EMI

Elastic Family: Sister 1996 BMG

Hanoi Rocks: Twelve Shots On The Rocks (3) 2003 Major/Leiden

Michael Monroe: Whatcha Want (3) 2003 Steamhammer

Jonna Tervomaa : Neljä Seinää (3) 2000 Universal Records

Pelle Miljoona : Kolmen tuulen Pesä (3) 1998 Pyramid

Tumppi Varonen & Problems?: Reaaliajassa (3) 1999 Kråklund Records

Jo Hope : Head (2) 2000 BMG

Niko Ahvonen : Tuhannen Tanssin Tasavalta (1,2,3) 2001 RCA

Hannah : Blinded (1,2,3) 2002 Up Music Productions

Riho Sibul : Poeet Külmetab Klaasmäel (1,3) 2000 Vagabund Records

Tracey : Strange How It ´s Good (1,2,3) 1999 Bulltone Records

Keystone Cops: Three (3) 1999 Bluelight Records

Micke Björklof & The Blue Strip: Three Times Seven Is.. (3) 2002 Bluelight Records

Doobie Twisters: Black Or White (3) 1998 Bluelight Records

Tomi Sivenius: Osa Sinua (3) 2001 Good Son Records

Arto Vilkko: Vilkko (1,2,3) 2003 Wolfram Records

Matti Kervinen : Flutter (1,2,3) 2000 Strawberry Records

Conquest: Worlds Apart (1,3) 1999 Escape Music

Pelle Positiivi: Meriseikkailu (1,2,3) 2003 Adamant Music

Pelle Positiivi: Tilulilulei (1,2,3) 2005 Adamant Music

Wäinötär: Wäinötär (3) 2005 Wolfram Records

PS: Oma Maailma (1,2,3) 2004 Perfection Records

Mika Löytynoja : Mika Löytynoja (1,2,3) 2005 Löytynoja

Pax Romana: Trace Of Light (1,3) 2005 Wolfgang Records/Silenze

House Of Games: Rise ´N Shine (2)2006 RAM Music

Kataya: Canto Obscura (1,2,3) 2008 Perfect Sound

Kataya: Voyager (1,2,3) 2010 Presence Records

Liquid Wolf: First Light 2012 Presence Records

Alpha Indigo: Blueprints EP (1,2,3) 2012 11/22 Records

Greedy Pig: Boogiedriller (3) 2012 Puuma Records

Peacemakers: Sotilas (1,3) 2013 Peacemakers
Alpha Indigo: Rolling Out (1,2,3) 2014 11/22 Records
Liquid Wolf: Second Wind (1,2,3) 2016 Samsara Records
Teille ei tarjoilla promo

| Teille ei tarjoilla promo Jodarok |
| --- | --- | --- |

Studioalbumin tiedot
 Julkaistu: 15. lokakuuta 2004
 Tyylilaji: rap
 Levy-yhtiö: Hella Records
Jodarokin muut julkaisut
| Stabiili asunnoton 2004 | Teille ei tarjoilla promo 2004 | Syvä itä 2005 |
Teille ei tarjoilla promo on rap-artisti Jodarokin 15. lokakuuta 2004 julkaistu albumi. Sen julkaisi Hella Records.
Kappaleet

Osta Intro
E-I-O Jlaini Remake
Vaa dippaa friistaili
Wäiski friistaili
Anna sen näkyy 2
KELA sitä
Ylös ylös (mukana Tono)
Menkää pois
Ota vähä Skit
Reissuviisu (mukana Tono)
Rahaa, ei aivoja friistaili
Meiän musaa (mukana Ali)
Jokakerta friistaili
Teili

Teili (ruots. Delet) on merenselkä Ahvenanmaan saaristossa Vårdön ja Kumlingen saarten välillä. Suurin mitattu syvyys on yli 110 metriä.
Osia

Sälskärinselkä (Sälskärsfjärden)
Läntinen selkä (Västra fjärden)
Taiye Selasi

| Taiye Selasi> Taiye Tuakli |
| --- | --- |

Henkilötiedot
Syntynyt: 2.11.1979 Lontoossa
Ammatti:  Romaanikirjailija, lastenkirjailija, esseisti, novellisti
Kirjailija
Tuotannon kieli: englanti
Pääteokset:  Ghana ikuisesti (2013)
Aiheesta muualla
www.taiyeselasi.com
Löydä lisää kirjailijoitaKirjallisuuden teemasivulta
Taiye Selasi (s. 2. marraskuuta 1979 Lontoo, Englanti) on yhdysvaltalainen kirjailija ja valokuvaaja. Hänellä on ghanalais-nigerialaiset sukujuuret, ja hän on asunut paitsi Yhdysvalloissa myös Accrassa, Berliinissä, New Yorkissa, Lissabonissa ja Roomassa. Selasin essee "Bye-Bye, Babar (Or: What is an Afropolitan?)", afropoliittisuuden merkkiteksti, ilmestyi 2005. Romaani Ghana ikuisesti ilmestyi englanniksi 2013 ja samana vuonna Marianna Kurton suomennoksena.
Ura

The Lip Magazine julkaisi vuonna 2005 Selasin kirjoittaman afropoliitteja käsittelevän esseen "Bye-Bye, Babar (Or: What is an Afropolitan?)". Esseessä Selasi kuvaa uutta, oman sukupolvensa afrikkaista diasporaa: ”Kenties tyypillisintä afropoliittiselle tietoisuudelle on kieltäytyä yksinkertaistamasta liikaa, pyrkiä ymmärtämään, mikä Afrikkaa vaivaa, ja samanaikaisesti haluta kunnioittaa sitä, mikä on ihanaa ja ainutlaatuista. Sen sijaan, että essentialisoisimme maantieteellistä kokonaisuutta, pyrimme ymmärtämään kulttuurin monimuotoisuutta, kunnioittamaan Afrikan älyllistä ja henkistä perintöä ja säilyttämään hengissä vanhempiemme kulttuureja.” Selasi ei väitä keksineensä afropoliittisuuden käsitettä, mutta hän on ensimmäinen afropoliittisesta identiteetistä kirjoittanut henkilö, ja esseen ilmestyttyä keskustelu afropoliittisuudesta laajeni, mikä auttoi muun muassa Simon Gikandia ja Achille Mbembeä kehittämään siitä laajemmin tunnetun käsitteen ja ideologian. Esseen ilmestymisvuonna Selasi kirjoitti myös näytelmän, joka esitettiin pienessä teatterissa Avery Willisin, Toni Morrisonin sukulaistyttären, tuottamana.
Vuonna 2011 englanninkielisessä Grantassa julkaistiin novelli "Afrikkalaistyttöjen seksielämä" (suom. Marianna Kurtto, 2013), jonka syntyyn Morrison oli vaikuttanut. Vuotta myöhemmin novelli ilmestyi myös kokoelmassa Best American Short Stories 2012.
Vuonna 2013 Penguin julkaisi romaanin Ghana ikuisesti. Se valittiin Wall Street Journalissa ja The Economistissa vuoden 2013 kymmenen parhaan kirjan joukkoon, ja vuonna 2014 sen oikeudet oli myyty kahteenkymmeneenkahteen maahan.
Selasi tekee paljon yhteistyötä muiden taiteilijoiden kanssa. Hän on kritisoinut julkisesti kustantajien taipumusta asettaa afrikkalaistaustaisten kirjailijoiden tehtäväksi edustaa Afrikan maanosaa. Hän samastuu enemmän paikkakuntiin kuin maihin ja on asunut New Yorkissa, Berliinissä, Roomassa ja Lissabonissa sekä vieraillut säännöllisesti Accrassa.
Selasi on kirjoittanut vuonna 2022 julkaistun lastenkirjan Anansi and the Golden Pot.
Lapsuus, nuoruus ja koulutus

Selasi syntyi Lontoossa ja varttui Massachusettsin Brooklinessa Yhdysvalloissa. Hänellä on kaksoissisar. Hänen vanhempansa ovat ghanalaistaustainen lääkäri, tohtori Lade Wosornu, joka työskentelee kirurgina Saudi-Arabiassa ja jolta on julkaistu useita runoteoksia, sekä nigerialaistaustainen lääkäri, tohtori Juliette Tuakli, joka työskentelee lastentautien erikoislääkärinä Ghanassa ja on tunnettu toiminnastaan lasten oikeuksien puolustajana. Selasin vanhemmat erosivat hänen lapsuudessaan. Hän tapasi biologisen isänsä ollessaan 12-vuotias.
Selasi on tehnyt kandidaatintutkinnon Amerikan tutkimuksessa Yalen yliopistossa, josta hän valmistui huippuarvosanoin, ja filosofian maisterin tutkinnon kansainvälisissä suhteissa Oxfordin yliopiston Nuffield Collegessa.
Yksityiselämä

Selasin etunimi Taiye tarkoittaa ensimmäisenä syntynyttä kaksosta jorubaksi, joka on hänen äitinsä äidinkieli. Hänen kaksoissisarensa Yetsa Kehinde Tuakli työskentelee fysiatrina Yhdysvalloissa, kilpailee Ghanan maajoukkueessa pituushypyssä ja on Kansainvälisen paralympiakomitean ensimmäinen afrikkalainen jäsen.
Selasi avioitui vuonna 2013 hollantilaisen elokuvaohjaajan David Claessenin kanssa.
Teokset

Romaanit
Ghana ikuisesti. Suom. Marianna Kurtto. Helsinki: Otava, 2013.
Novellit
"Afrikkalaistyttöjen seksielämä." Granta. Uuden kirjallisuuden areena. Teemanumero Ruoka. Suom. Marianna Kurtto. Helsinki: Otava, 2013.
Lastenkirjat
Anansi and the Golden Pot (2022)
Esseet
"African Literature Doesn't Exist" (2013)
"Bye-Bye, Babar (Or: What is an Afropolitan?)" (2005)
Käännös suomeksi
Talloires-Montmin

| Talloires-Montmin |
| --- | --- |
 Talloires
 Talloires-Montmin
 Koordinaatit: 45°50′28″N, 6°12′52″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Annecy
Pinta-ala:  
 – Kokonaispinta-ala:  37,0 km²
Väkiluku (2013):  2 051 
 – Väestötiheys:  55,4 as./km²
 
 Kunnan kotisivut 
Infobox OKVirheellinen NIMI-arvo: 
Talloires-Montmin on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Lac d’Annecyn nimisen järven rannalla.
Historia

Kunta perustettiin 1. tammikuuta 2016 yhdistämällä kaksi kuntaa Talloires ja Montmin.
Nähtävyyksiä

Kunnan nähtävyyksiä on vanha luostari Abbaye de Talloires. Nykyään luostarirakennus toimii hotellina. Luostarista on Gabriel Lippmannin ottama värivalokuva 1900-luvun alusta, joka on yksi ensimmäisiä värivalokuvia.
Aiheesta muualla

Kuvia tai muita tiedostoja aiheesta Talloires-Montmin Wikimedia Commonsissa
Abbaye de Talloires
Abbaye de Talloires
Tauno Pulkki

Tauno Einari Pulkki (4. huhtikuuta 1929 Vuoksela – 17. tammikuuta 1985 Helsinki) oli suomalainen juristi, joka toimi Savonlinnan ja Kotkan kaupunginjohtajana.
Henkilöhistoria

Tauno Pulkin vanhemmat olivat seppä, maanviljelijä Toivo Pulkki ja emäntä Selma Majuri ja puoliso vuodesta 1953 Anneli Lemmitty Itkonen. Pulkki tuli ylioppilaaksi 1949 ja valmistui lainopin kandidaatiksi 1949 ja lakitieteen lisensiaatiksi 1961. Juristiksi valmistuttuaan hän työskenteli ensin lyhyen aikaa Helsingissä ja sitten Hämeenlinnan kaupungin palveluksessa 1954–1957. Lahden kaupungin lakimiehenä Pulkki toimi 1957–1970, Savonlinnan kaupunginjohtajana 1970–1972 ja Kotkan kaupunginjohtajana 1972–1979. Taiteita harrastaneella Pulkilla oli useita luottamustoimia paitsi kunnalliselämän, myös muun muassa musiikin piirissä.
Julkaisuja

Kotka jälleen lähtökuopissa, 1977, Suomen kunnallislehti, 62(1977): 2, ss. 4–5
Satavuotias Kotka: juhlakirja vuonna 1978, 1978, toim. Tauno Pulkki ym.
Teiksobaktiini

| --- | --- |

Teiksobaktiini
Systemaattinen (IUPAC) nimi
(2R)-N-[(2R,3S)-1-[[(2S,3S)-1-[[(2S)-1-[[(3S,6S,9S,12R,13S)-6-[[(5S)-2-amino-4,5-dihydro-1H-imidatsol-5-yyli]metyyli]-3-[(2S)-butan-2-yyli]-9,13-dimetyyli-2,5,8,11-tetraokso-1-oksa-4,7,10-triatsasyklotridek-12-yyli]amino]-3-hydroksi-1-oksopropan-2-yyli]amino]-3-metyyli-1-oksopentan-2-yyli]amino]-3-metyyli-1-oksopentan-2-yyli]-2-[[(2S)-3-hydroksi-2-[[(2S,3S)-3-metyyli-2-[[(2R)-2-(metyyliamino)-3-fenyylpropanoyyli]amino]pentanoyyli]amino]propanoyyli]amino]pentaanidiamidi
Tunnisteet
CAS-numero: 1613225-53-8
ATC-koodi:  ?
PubChem CID: 86341926
Kemialliset tiedot
Kaava: C58H95N15O15 
Moolimassa: 1242,49
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Teiksobaktiini on uusi antibiootti. Northeastern Universityn tutkijoiden tammikuussa 2015 julkaistun tiedon mukaan kehittämä antibiootti vaikuttaa antibioottiresistentteihin mikrobeihin. Se tehosi esimerkiksi MRSA:han, mutta sillä ei ollut haitallista vaikutusta nisäkkäiden kudoksille, eikä se näytä kehittävän resistenssiä. Ihmiskokeet ovat vuorossa seuraavaksi.
Teiksobaktiinin kemiallinen kaava on C58H95N15O15, moolimassa 1242,488 g/mol ja CAS-numero 1613225-53-8.
Aiheesta muualla

PubChem: Teixobactin (englanniksi)
Kang Jin, Iek Hou Sam, Kathy Hiu Laam Po, Du’an Lin, Ebrahim H. Ghazvini Zadeh, Sheng Chen, Yu Yuan, Xuechen Li: Total synthesis of teixobactin, Nature Communications 7, Article number: 12394 (2016) doi:10.1038/ncomms12394, 03 August 2016 (englanniksi)
Losee Ling ym.: A new antibiotic kills pathogens without detectable resistance (doi 10.1038/nature14098) Nature.  7 January 2015. (englanniksi)
James Gallagher: Antibiotics: US discovery labelled 'game-changer' for medicine BBC.  7.1.2015. (englanniksi)
GradyDenise: From a Pile of Dirt, Hope for a Powerful New Antibiotic The New York Times. (englanniksi)
Teijo Räsänen

| Teijo Räsänen> Henkilötiedot |
| --- | --- |
Syntynyt: 5. tammikuuta 1952 (ikä 72) Lauritsala
Kansalaisuus:   Suomi
Jääkiekkoilija
Lempinimi:  Teisa
Pelipaikka:  maalivahti
Hanska:  vasen
Pelaajaura
Pääsarjaura:  1972–1975
Seurat:  SaiPa
Valmennusura
Vuodet:  1983–2003
Seurat:  SaiPa HPK Vaasan Sport Ilves
Teijo Räsänen (s. 5. tammikuuta 1952 Lauritsala) on suomalainen jääkiekkovalmentaja ja entinen jääkiekkomaalivahti. Hän on valmentanut pääsarjatasolla Hämeenlinnan Pallokerhoa, SaiPaa ja Tampereen Ilvestä. Räsänen edusti koko aktiiviuransa ajan SaiPaa.
Pelaajana

Teijo Räsänen aloitti jääkiekkoilun E-juniori-ikäisenä Lappeenrannan SaiPassa. Hän pelasi urallaan yhteensä 67 SM-sarjaottelua SaiPan maalivahtina. Räsänen lopetti uransa 1979.
Valmentajana

Valmentajana Räsänen aloitti vuonna 1983 kasvattajaseuransa SaiPa:n liigajoukkueen päävalmentajana. Seuraavan kauden alusta Räsänen siirtyi I-divisioonajoukkue HPK:n valmentajaksi kahden kauden ajaksi. Seuraava pesti löytyi syksyllä 1988 I-divisioonajoukkue Vaasan Sportista. Räsänen valmensi Sportia kolmen kauden ajan, kunnes hän siirtyi HPK:n A-junioreiden päävalmentajaksi, jossa hän toimi kahden kauden ajan. Räsänen valmensi oman toimen ohessa myös Suomen alle 18-vuotiaiden maajoukkuetta kaudella 1992–1993.
Kaudelle 1993 Räsänen siirtyi HPK:n SM-Liigajoukkueen kakkosvalmentajaksi ja toimi tehtävässä viiden kauden ajan, kunnes hän vuonna 1998 nousi joukkueen päävalmentajaksi. Päävalmentajana hän johdatti joukkueensa kahdesti SM-pronssille. Hän jätti tehtävänsä HPK:ssa kaudella 2001 ja siirtyi SaiPan päävalmentajaksi. Lappeenrannassa hän valmensi vain vajaan yhden kauden ajan ennen kuin sai potkut tammikuussa 2002, jolloin hänet korvasi Petri Skriko. Lokakuussa samana vuonna Räsänen palasi kesken kauden 2002–2003 vastuuvalmentajan tehtäviin, tällä kertaa Ilvekseen Ari-Pekka Selinin tilalle.
TekWar

TekWar on kanadalaisen näyttelijä William Shatnerin ideoima kirjasarja, jonka teokset haamukirjoitti kirjailija Ron Goulart. Sarjassa julkaistiin yhdeksän romaania vuosina 1989–1997.
Lisäksi sen pohjalta tehtiin neljä televisioelokuvaa ja televisiosarja TekWar, jota tuotettiin 18 jaksoa, jotka esitettiin 1994–1996.
Sarjasta on tehty sarjakuva TekWorld ja tietokonepeli William Shatner's TekWar (1995).
Syksyllä 2021 Pure Imagination Studios ilmoitti tekevänsä TekWarista animaatiosarjan.
Juoni

Sarjan juoni perustuu tek-huumeeseen, joka on oikeasti tietokonesiru, joka simuloi aivoja tuottamaan virtuaalitodellisuuden.
Tasavallan kokous

| Tasavallan kokous Assembleia da República |
| --- | --- |
 
Tyyppi
Tyyppi:  yksikamarinen
Johto
Puhemies:  Augusto Santos Silva (PS)
Kokoonpano
Edustajia:  
Puolueet:  Hallitus (120)      PS (120) Oppositio (110)      PPD/PSD (77)       Chega (12)       Liberaali aloite (8)       PCP (6)       BE (5)       PAN (1)       LIVRE (1)
Vaalit
Viimeisimmät vaalit:  30. tammikuuta 2022
Kokouspaikka
 
 São Benton palatsi, Lissabon
Kotisivut
 http://www.parlamento.pt/
Tasavallan kokous (port. Assembleia da República) on Portugalin yksikamarinen parlamentti. Parlamenttiin kuuluu 230 jäsentä (port. deputados), jotka valitaan neljän vuoden välein. Maaliskuussa 2022 parlamentin puhemieheksi valittiin 163 äänellä Augusto Santos Silva, joka edustaa sosialistista puoluetta.
Parlamentti kokoontuu São Benton palatsissa Lissabonissa.
Parlamentissa on kiintiöpaikkoja kahdelle diasporalle (kaksi paikkaa kummallekin): Euroopassa asuvat portugalilaiset ja Euroopan ulkopuolella asuvat portugalilaiset.
Parlamentin toiminta

Lainsäädäntötyötä tehdään valiokunnissa, jotka voivat olla joko pysyviä tai väliaikaisia. Esimerkki tällä hetkellä väliaikaisesta valiokunnasta on Portugali 2030 -strategian määrittelystä ja seurannasta vastaava valiokunta, joka aloitti toimintansa alkuvuodesta 2018.
Kansanedustajien odotetaan viettävän aikaa omissa vaalipiireissään maanantaisin. Täysistuntoja pidetään keskiviikkoisin, torstaisin ja perjantaisin.
Galleria

Parlamentin lippu
São Benton palatsin julkisivu
Portugalin vaalipiirit ja niistä valittujen edustajien määrä vuoden 2019 vaaleissa.
Tage Algreen-Ussing

| Tage Algreen-Ussing |
| --- | --- |

Henkilötiedot
Syntynyt: 11. lokakuuta 1797
Kuollut: 25. kesäkuuta 1872 (74 vuotta)
Kansalaisuus:  tanskalainen
Ammatti:  juristi, poliitikko
Tage Algreen-Ussing (11. lokakuuta 1797 – 25. kesäkuuta 1872) oli tanskalainen juristi ja poliitikko. Nuorempana hän vastusti kuninkaan yksinvaltaa ja vaati muun muassa laajempaa sananvapautta, enemmän julkisuutta hallintoon sekä parempaa oikeusturvaa. Kristian VIII:n noustua valtaan vuonna 1839 Algreen-Ussing muuttui konservatiivisemmaksi. Hän vastusti Eider-politiikkaa ja vuoden 1849 perustuslakia. Algreen-Ussing oli vuosina 1840–1869 Kööpenhaminan kaupunginvaltuuston jäsen.
Aiheesta muualla

Kuvia tai muita tiedostoja aiheesta Tage Algreen-Ussing Wikimedia Commonsissa
Tatlustan Tabulov

Tatlustan Zakerijevitš Tabulov (ven. Татлустан Закериевич Табулов, 1879 nykyisen Karatšai-Tšerkessian Abazan piirin Elburganin kylä – 16. helmikuuta 1956 Tšerkessk) oli tšerkessin- ja abazankielinen kirjailija, kansanperinteen tutkija ja yksi abazan kirjakielen alullepanijoista.
Tatlustan Tabulov kävi koraanikoulun ja opiskeli Ardonin hengellisessä seminaarissa, jonka hän jätti kesken. Vuonna 1914 hänet nimitettiin Elburganin alkeiskoulun opettajaksi, mutta jo seuraavana vuonna hän joutui eroamaan virastaan. Vuodesta 1920 lähtien hän työskenteli jälleen Elburganin koulun opettajana.
1920-luvulla Tabulov laati tšerkessinkielisiä aapisia ja oppikirjoja ja toimi tšerkessiläisen sanomalehden avustajana. Vuonna 1926 hän julkaisi kertomuksen ”Džalduz” ja vuonna 1929 tšerkessinkielisen näytelmä-, runo- ja laulukokoelman ”Zuli”. Vuosina 1933–1936 Tabulov laati yksinään ja muiden tekijöiden kanssa yhdeksän abazankielistä aapista ja oppikirjaa, jotka sisälsivät myös hänen omia kaunokirjallisia teoksiaan. Samaan aikaan hän työskenteli Tšerkessian opettajaopiston opettajana.
Vuonna 1937 Tabulov pidätettiin syytettynä abazan kielen ”vulgarisoimisesta”. Hänet vapautettiin vuonna 1939.
Toisen maailmansodan jälkeen Tabulov osallistui jälleen abazankielisten oppikirjojen laatimiseen. Vuodesta 1951 lähtien hän työskenteli Tšerkessian tieteellisessä tutkimusinstituutissa keräten ja julkaisten abazojen suullisen kansanperinteen kokoelmia. Kokoelma ”Zuli” julkaistiin abazan kielelle käännettynä vuonna 1958. Kirjailijan abazan- ja tšerkessinkieliset valitut teokset ilmestyivät vuonna 1982.
Teuvo Hellén

Teuvo Hellen, Pentti Isotalo, Juhani Linkosuo, Aarne Honkavaara, Osmo Huhti. (Tukholma, 1947).
Teuvo Hellén (14. maaliskuuta 1923 – 26. maaliskuuta 2011) oli suomalainen jääkiekkopuolustaja. Hän pelasi SM-sarjassa yhteensä kymmenen kautta, joista yhdeksänä hän edusti Tampereen Ilvestä ja yhtenä paikalliskilpailija TBK:ta. Hellén toimi Ilveksen kapteenina kausina 1946–1947 ja 1947–1948. Hän voitti urallaan neljä Suomen mestaruutta, kaksi hopeaa ja yhden pronssin.
Tallulah Bankhead

Tallulah Bankhead ‎Carl Van Vechtenin valokuvassa
Tallulah Brockman Bankhead (31. tammikuuta 1902 – 12. joulukuuta 1968) oli yhdysvaltalainen näyttelijä ja talk show -juontaja.